CELEX: C2006/326/61
Language: fi
Date: 2006-12-30 00:00:00
Title: Asia C-427/06: Ennakkoratkaisupyyntö, jonka Bundesarbeitsgerichts (Saksa) on esittänyt 18.10.2006 — Birgit Bartsch v. Bosch und Siemens Hausgeräte (BSH) Altersfürsorge GmbH

30.12.2006   
            
            
               FI
            
            
               Euroopan unionin virallinen lehti
            
            
               C 326/29
            
         Ennakkoratkaisupyyntö, jonka Bundesarbeitsgerichts (Saksa) on esittänyt 18.10.2006 — Birgit Bartsch v. Bosch und Siemens Hausgeräte (BSH) Altersfürsorge GmbH
   (Asia C-427/06)
   (2006/C 326/61)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesarbeitsgerichts
   Pääasian asianosaiset
   
      Kantaja: Birgit Bartsch
   
      Vastaaja: Bosch und Siemens Hausgeräte (BSH) Altersfürsorge GmbH
   Ennakkoratkaisukysymykset
   
               1.
            
            
               
                           a)
                        
                        
                           Sisältyykö Euroopan yhteisön primaarioikeuteen sellainen ikään perustuvan syrjinnän kielto, jota vastaan jäsenvaltioiden tuomioistuinten on annettava suojaa myös silloin kun mahdollisella syrjivällä kohtelulla ei ole mitään liittymäkohtaa yhteisön oikeuteen?
                        
                     
                           b)
                        
                        
                           Jos kysymyksen a kohtaan vastataan kieltävästi:
                           Syntyykö tällainen liittymäkohta yhteisön oikeuteen EY 13 artiklan kautta tai — jo ennen täytäntöönpanoajan päättymistä — yhdenvertaista kohtelua työssä ja ammatissa koskevista yleisistä puitteista annetun neuvoston direktiivin 2000/78/EY kautta (1)?
                        
                     
         
               2.
            
            
               Onko ensimmäiseen kysymykseen annettavasta vastauksesta mahdollisesti seuraava yhteisön oikeuden ikään perustuvan syrjinnän kielto sovellettavissa myös yhtäältä yksityisten työnantajien sekä toisaalta niiden työntekijöiden tai yrityseläkkeensaajien ja heidän jälkeensä jääneiden välillä?
            
         
               3.
            
            
               Jos toiseen kysymykseen vastataan myöntävästi:
               
                           a)
                        
                        
                           Kuuluuko tällaisen ikään perustuvan syrjinnän kiellon piiriin yrityseläkettä koskeva sääntely, jonka mukaan jälkeenjääneelle puolisolle ei myönnetä jälkeenjääneen eläkettä, jos hän on yli 15 vuotta nuorempi kuin kuollut entinen työntekijä?
                        
                     
                           b)
                        
                        
                           Jos kysymyksen a kohtaan vastataan myöntävästi:
                           Voiko tällaisen sääntelyn oikeuttamisperusteena olla se, että on työnantajan edun mukaista rajoittaa yrityseläkejärjestelmästä seuraavia riskejä?
                        
                     
                           c)
                        
                        
                           Jos kolmannen kysymyksen b kohtaan vastataan kieltävästi:
                           Onko mahdollisella ikään perustuvan syrjinnän kiellolla yrityseläkkeitä koskevan oikeuden alalla rajoittamaton taannehtiva vaikutus vai onko se rajattu koskemaan menneisyyttä, ja jos näin on, niin millä tavoin?
                        
                     
         
      (1)  EYVL L 303, s. 16.